62022TJ0498_RES
Cás T-498/22
(foilsiú de réir sleachta)
Melnichenko
v
Comhairle an Aontais Eorpaigh
Breithiúnas na Cúirte Ginearálta (an Ceathrú Dlísheomra Méadaithe) 26 Feabhra 2025
(Comhbheartas eachtrach agus slándála – Bearta sriantacha arna nglacadh i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin– Reo cistí – Srian ar ligean isteach ar chríoch na mBallstát – Liosta na ndaoine, na n-eintiteas agus na gcomhlachtaí lena mbaineann reo na gcistí agus na n-acmhainní eacnamaíocha nó atá faoi réir srianta ar ligean isteach ar chríoch na mBallstát – Clárú agus coinneáil ainm an iarratasóra ar an liosta – Coincheap an ‘chomhlachais’ – Airteagal 2(1) in fine, de Chinneadh 2014/145/CBES – Pléadáil neamhdhleathachta – Earráid mheasúnaithe – Cearta bunúsacha – Comhréireacht )
Gníomhartha na n-institiúidí – Cúiseanna le cinneadh – Oibleagáid – Raon feidhme – Bearta sriantacha arna nglacadh i bhfianaise na staide san Úcráin – Reo cistí daoine agus eintitis áirithe i bhfianaise na staide san Úcráin – Oibleagáid na gnéithe sonracha agus nithiúla lena dtugtar údar don bheart sin a aithint – Cinneadh arna dhéanamh i gcomhthéacs is eol don duine lena mbaineann ar chaoi lena gcuirtear ar a chumas raon feidhme an bhirt a rinneadh ina choinne a thuiscint
[Airteagal 296, an dara mír, CFAE; Cinneadh 2014/145/CBES ón gComhairle, arna leasú le Cinntí (CBES) 2022/883, (CBES) 2022/1530, (CBES) 2023/572 agus (CBES) 2023/811; Rialacháin Uimh. 269/2014, 2022/878, 2022/1529, 2023/571 agus 2023/806 ón gComhairle]
(féach míreanna 33-41)
Comhbheartas Eachtrach agus Slándála – Bearta sriantacha arna nglacadh i bhfianaise na staide san Úcráin – Reo cistí – Cearta na cosanta – Fógra maidir le fianaise inchoiritheach – Cinneadh tosaigh lena gcláraítear ainm an iarratasóra ar liosta na ndaoine a chumhdaítear leis na bearta sin – Easnamh fógra aonair – Éifeacht iontais – Sárú ar an gceart chun éisteacht a fháil – Easnamh
[An Chairt um Chearta Bunúsacha an Aontais Eorpaigh, Airteagal 41; Cinneadh 2014/145/CBES ón gComhairle, arna leasú le Cinntí (CBES) 2022/1530, (CBES) 2023/572 agus (CBES) 2023/811; Rialacháin 269/2014, 2022/1529, 2023/571 agus 2023/806 ón gComhairle]
(féach míreanna 49-51)
Comhbheartas Eachtrach agus Slándála – Bearta sriantacha arna nglacadh i bhfianaise na staide san Úcráin – Critéir chun bearta sriantacha a ghlacadh – Duine, eintiteas nó comhlacht a bhfuil baint aige le duine atá ar cláraithe ar an liosta atá i gceangal leis an gcinneadh atá faoi chonspóid – Urraim do phrionsabal na deimhneachta dlíthiúla lena n-éilítear soiléireacht, beachtas agus intuarthacht éifeachtaí rialacha dlíthiúla
[Airteagal 21, § 2, (c) CAE; Cinneadh 2014/145/CBES ón gComhairle, arna leasú le Cinntí (CBES) 2022/883, (CBES) 2022/1530, (CBES) 2023/572 agus (CBES) 2023/811, Airteagal 2(1); Rialacháin Uimh. 269/2014, 2022/878, 2022/1529, 2023/571 agus 2023/806 ón gComhairle, Airteagal 3, § 1]
(féach míreanna 60, 65-69)
Comhbheartas Eachtrach agus Slándála – Bearta sriantacha arna nglacadh i bhfianaise na staide san Úcráin – Critéir maidir le bearta sriantacha a ghlacadh – Duine, eintiteas nó comhlacht a bhfuil baint aige le duine atá ar cláraithe ar an liosta atá i gceangal leis an gcinneadh atá faoi chonspóid – An coincheap ‘baint le duine’ – Leasanna coitinne – Ceart chun maoine nó ceart rialaithe ar shócmhainní atá i seilbh iontaobhais – Naisc eacnamaíocha
[Cinneadh 2014/145/CBES ón gComhairle, arna leasú le Cinntí (CBES) 2022/883, (CBES) 2022/1530, (CBES) 2023/572 agus (CBES) 2023/811, Airteagal 2, § 1; Rialacháin Uimh. 269/2014, 2022/878, 2022/1529, 2023/571 agus 2023/806 ón gComhairle, Airteagal 3, § 1]
(féach míreanna 62-64, 97-102)
Aontas Eorpach – Athbhreithniú breithiúnach ar dhlíthiúlacht ghníomhartha na n-institiúidí – Bearta sriantacha arna nglacadh i bhfianaise na staide san Úcráin – Raon feidhme an athbhreithnithe – Cruthúnas go bhfuil bunús maith leis an mbeart – Oibleagáid faoina bhfuil údarás inniúil an Aontais a shuíomh, i gcás agóide, go bhfuil bunús maith leis na cúiseanna a bhfuiltear ag brath orthu i gcoinne na ndaoine nó na n-eintiteas lena mbaineann – Earráid mheasúnaithe – Easnamh
[An Chairt um Chearta Bunúsacha an Aontais Eorpaigh, Airteagal 47; Cinneadh 2014/145/CBES ón gComhairle, arna leasú le Cinntí (CBES) 2022/1530, (CBES) 2023/572 agus (CBES) 2023/1; Rialacháin 269/2014, 2022/1529, 2023/571 agus 2023/1 ón gComhairle, Airteagal 3, § 1]
(féach míreanna 72-74, 92-96)
Aontas Eorpach – Athbhreithniú breithiúnach ar dhlíthiúlacht ghníomhartha na n-institiúidí – Bearta sriantacha arna nglacadh i bhfianaise na staide san Úcráin – Raon feidhme an athbhreithnithe – Clárú an iarratasóra ar an liosta atá i gceangal leis an gcinneadh atá faoi chonspóid mar gheall ar bhaint a bheith aici le duine eile ar an liosta sin – Doiciméid a bhfuil rochtain ag an bpobal orthu – Luach fianaiseach – Prionsabal an mheasúnaithe gan srian ar an bhfianaise
[Cinneadh 2014/145/CBES ón gComhairle, arna leasú le Cinntí (CBES) 2022/883, (CBES) 2022/1530, (CBES) 2023/572 agus (CBES) 2023/811; Rialacháin Uimh. 269/2014, 2022/878, 2022/1529, 2023/571 agus 2023/806 ón gComhairle]
(féach míreanna 78, 82-87)
Comhbheartas Eachtrach agus Slándála – Bearta sriantacha arna nglacadh i bhfianaise na staide san Úcráin – Toirmeasc ar theacht isteach agus ar idirthuras agus reo cistí daoine agus eintiteas áirithe i bhfianaise na staide san Úcráin – Srian ar an gceart chun measa ar an saol príobháideach, ar an gceart chun maoine agus ar an gceart chun saorghluaiseachta laistigh den Aontas Eorpach – Inghlacthacht – Coinníollacha
[An Chairt um Chearta Bunúsacha an Aontais Eorpaigh, Airteagal 45; Cinneadh 2014/145/CBES ón gComhairle, arna leasú le Cinntí (CBES) 2022/1530, (CBES) 2023/572 agus (CBES) 2023/811; Rialacháin 269/2014, 2022/1529, 2023/571 agus 2023/806 ón gComhairle]
(féach míreanna 107-111)
Comhbheartas eachtrach agus slándála – Bearta sriantacha arna nglacadh i bhfianaise na staide san Úcráin – Reo cistí daoine agus eintiteas áirithe i bhfianaise na staide san Úcráin – Srian ar an gceart chun measa ar an saol príobháideach agus ar shaol an teaghlaigh agus an ceart chun maoine – Sárú ar phrionsabal na comhréireachta – Easnamh
[An Chairt um Chearta Bunúsacha an Aontais Eorpaigh, Airteagal 1; Cinneadh 2014/145/CBES ón gComhairle, arna leasú le Cinntí (CBES) 2022/1530, (CBES) 2023/572 agus (CBES) 2023/811; Rialacháin 269/2014, 2022/1529, 2023/571 agus 2023/806 ón gComhairle]
(féach míreanna 112-119)
Comhbheartas Eachtrach agus Slándála – Bearta sriantacha arna nglacadh i bhfianaise na staide san Úcráin – Toirmeasc ar theacht isteach, ar idirthuras agus reo cistí daoine agus eintiteas áirithe i bhfianaise na staide san Úcráin – Srian ar an gceart chun saorghluaiseachta san Aontas – Sárú ar phrionsabal na comhréireachta – Easnamh
[An Chairt um Chearta Bunúsacha an Aontais Eorpaigh, Airteagal 1; Cinneadh 2014/145/CBES ón gComhairle, arna leasú le Cinntí (CBES) 2022/1530, (CBES) 2023/572 agus (CBES) 2023/811; Rialacháin 269/2014, 2022/1529, 2023/571 agus 2023/806 ón gComhairle]
(féach míreanna 116, 119)
Résumé
Ina breithiúnas, díbheann an Chúirt Ghinearálta an chaingean le haghaidh neamhniú a thionscain Aleksandra Melnichenko i gcoinne na ngníomhartha inar cláraíodh a hainm i mí an Mheithimh 2022 (
1
), a choinnigh Comhairle an Aontais Eorpaigh ansin i mí Mheán Fómhair 2022 (
2
) agus i mí an Mhárta agus i mí Aibreáin 2023 (
3
), ar liosta na ndaoine agus na n-eintiteas atá faoi réir bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin. Ós rud é gur náisiúnach de Bhallstát í an t-iarratasóir, cuireann an cás sin ar chumas na Cúirte Ginearálta soiléiriú a dhéanamh ar na coinníollacha maidir le teorainn a chur le ceart shaoránaigh an Aontais chun saorghluaiseachta trí shoiléiriú a dhéanamh, inter alia, ar an ngaol idir forálacha ábhartha de Chonradh AE, de Chonradh FAE agus den Chairt um Chearta Bunúsacha an Aontais Eorpaigh (‘an Chairt’) i gcás inar glacadh srianta ar an tsaoirse sin i gcomhthéacs an chomhbheartais eachtraigh agus slándála (CBES).
Is i gcomhthéacs sraith beart sriantach a ghlac an tAontas Eorpach tar éis fhogha míleata Chónaidhm na Rúise faoin Úcráin an 24 Feabhra 2022 a thugtar an breithiúnas seo. Bhí an t-iarratasóir faoi réir a cistí agus a hacmhainní eacnamaíocha a bheith reoite ar an bhforas go bhfuil baint aici le duine ar cláraíodh a ainm ar an liosta atá i gceist, mar dhuine mór gnó atá rannpháirteach in earnálacha eacnamaíocha ar foinse shuntasach ioncaim iad do rialtas Chónaidhm na Rúise, atá freagrach as ionghabháil na Crimé agus as díchobhsú na hÚcráine (
4
).
Mar thaca lena chaingean, líomhnaíonn an t-iarratasóir, inter alia, sárú ar a ceart chun gluaiseacht faoi shaoirse laistigh de chríoch na mBallstát, a chumhdaítear in Airteagal 45(1) den Chairt.
Measúnú na Cúirte Ginearálta
Meabhraíonn an Chúirt, ar an gcéad dul síos, i gcomhréir le hAirteagal 52(2) den Chairt, go bhfuil na cearta a aithnítear sa Chairt agus atá faoi réir fhorálacha na gConarthaí le feidhmiú faoi na coinníollacha agus laistigh de na teorainneacha a shainítear sna Conarthaí sin, sa chás seo Airteagal 20(2)(a) CFAE agus Airteagal 21 CFAE. Ar an gcaoi sin, i bhfianaise Airteagal 21(1) CFAE, beidh an ceart ag gach saoránach den Aontas gluaiseacht agus cónaí faoi shaoirse ar chríoch na mBallstát, faoi réir na dteorainneacha agus na gcoinníollacha dá bhforáiltear sna Conarthaí agus sna forálacha arna nglacadh lena gcur chun feidhme. Ós rud é go n-áirítear leis an gcoinníoll sin Conradh AE agus na forálacha arna nglacadh lena chur i bhfeidhm chomh maith, féadfar teorainneacha ar fheidhmiú an chirt chun saoirse gluaiseachta agus cónaithe do shaoránaigh an Aontais a chumhdaítear in Airteagal 45(1) den Chairt a fhorchur le gníomhartha i réimse CBES, amhail na gníomhartha a chonspóidtear.
Mar sin féin, chun bheith comhsheasmhach le dlí an Aontais, ní mór foráil a dhéanamh le dlí do theorainneacha ar fheidhmiú an chirt a chumhdaítear in Airteagal 45(1) den Chairt, ní mór inneachar sár-riachtanach an chirt sin a urramú, cuspóir leasa ghinearálta a aithníonn an tAontas a shaothrú agus gan bheith díréireach (
5
).
Sa chás seo, cinneann an Chúirt, sa chéad áit, go bhforáiltear leis an dlí do na srianta ar cheart an iarratasóra gluaiseacht faoi shaoirse laistigh de chríoch na mBallstát a eascraíonn as na gníomhartha atá faoi chonspóid, ós rud é go leagtar amach iad i ngníomhartha a bhfuil feidhm ghinearálta acu (
6
) agus a bhfuil bunús dlí soiléir acu i ndlí an Aontais (
7
).
Tugann an Chúirt faoi deara, sa dara háit, go n-urramaíonn na srianta atá i gceist bunús cheart an iarratasóra gluaiseacht faoi shaoirse laistigh de chríoch na mBallstát. I gcomhréir le hAirteagal 1(2) de Chinneadh 2014/145, arna leasú, comhlíonann na teorainneacha sin, ar an gcéad dul síos, prionsabal an dlí idirnáisiúnta nach féidir le Stát an ceart a dhiúltú dá náisiúnaigh féin dul isteach ar a chríoch agus fanacht ann. Anuas air sin, tá na liostaí atá i gceist faoi réir athbhreithniú tréimhsiúil chun ainmneacha na ndaoine nach gcomhlíonann na critéir maidir le liostú a thuilleadh a bhaint (
8
). Ar deireadh, ní chaitheann na teorainneacha sin amhras ar an gceart sin ann féin, ós rud é go bhfuil sé d’éifeacht aige, faoi choinníollacha sonracha agus mar gheall ar a staid aonair, an ceart sin a chur ar fionraí go sealadach.
Ar an tríú dul síos, i gcomhthéacs an scrúdaithe ar an gcomhréireacht, tugann an Chúirt dá haire, ar an gcéad dul síos, gurb iomchuí na teorainneacha atá i gceist chun cuspóir an leasa ghinearálta atá á shaothrú le CBES (
9
) a bhaint amach, eadhon brú a chur ar údaráis na Rúise deireadh a chur lena ngníomhaíochtaí agus lena mbeartais lena ndéantar an Úcráin a dhíchobhsú.
Ar an dara dul síos, luann an Chúirt gur mhainnigh an t-iarratasóir a léiriú go bhféadfadh an Chomhairle bearta a ghlacadh nach bhfuil chomh trom céanna ach atá chomh hiomchuí céanna leis na bearta dá bhforáiltear. Meabhraíonn sí freisin go bhfuil cur i bhfeidhm na mbeart sriantach atá i gceist faoi réir córas maoluithe lena n-údaraítear do na Ballstáit maolú ar na bearta a fhorchuirtear, go háirithe i gcás ina bhfuil údar le taisteal ar fhorais dhaonnúla phráinneacha (
10
). Dá bhrí sin, i bhfianaise thábhacht na gcuspóirí atá á saothrú leis na bearta sin, ní léir go bhfuil na teorainneacha atá i gceist díréireach. I bhfianaise an mhéid sin roimhe seo, measann an Chúirt go gcomhlíonann na teorainneacha atá i gceist coinníollacha Airteagal 52(1) den Chairt.
I bhfianaise na conclúide sin, diúltaíonn an Chúirt freisin d’argóint an iarratasóra bunaithe ar a ceart táinisteach chun cónaí i mBallstát chun a áirithiú go mbeidh a leanaí óga in ann a gceart cónaithe a theachtadh (
11
). Ní féidir an argóint sin a chur chun cinn ar bhealach úsáideach, ós rud é go bhfuil an ceart uathrialach ag an iarratasóir gluaiseacht agus cónaí faoi shaoirse ar chríoch na mBallstát, agus go meastar go bhfuil údar maith le srian a chur ar an gceart uathrialach sin.
Ar deireadh, a mhéid a bhraitheann an t-iarratasóir ar staid neamhbhuan a leanaí chun cineál díréireach arna líomhain an tsriain ar a ceart féin chun gluaiseacht faoi shaoirse laistigh den Aontas Eorpach a léiriú, diúltaíonn an Chúirt don argóint sin toisc nach bhfuil bunús léi, agus an oibleagáid atá ar na húdaráis náisiúnta forálacha Chinneadh 2014/145 maidir le maoluithe daonnúla a léiriú á dtabhairt ar aird ag an gCúirt Ghinearálta, i bhfianaise Airteagal 24(2) den Chairt agus [barr leasa] an linbh á chur san áireamh.
(
1
)	(CBES) 2022/883 ón gComhairle an 3 Meitheamh 2022 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2022 L 153, lch. 92), agus Rialachán Cur Chun Feidhme (AE) 2022/878 ón gComhairle an 3 Meitheamh 2022 lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2022 L 153, lch. 15) (dá ngairtear le chéile ‘na gníomhartha tosaigh’).
(
2
)	Cinneadh (CBES) 2022/1530 ón gComhairle an 14 Meán Fómhair 2022 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2022 L 239, lch. 149), agus Rialachán Cur chun Feidhme (AE) 2022/1529 ón gComhairle an 14 Meán Fómhair 2022 lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2022 L 239, lch. 1) (dá ngairtear le chéile ‘gníomhartha Mheán Fómhair 2022’).
(
3
)	Cinneadh (CBES) 2023/572 ón gComhairle an 13 Márta 2023 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2023 L 75 I, lch. 134), agus Rialachán Cur Chun Feidhme (AE) 2023/571 ón gComhairle an 13 Márta 2023, lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2023 L 75 I, lch. 1) (dá ngairtear le chéile ‘gníomhartha Mhárta 2023’), mar aon le Cinneadh (CBES) 2023/811 ón gComhairle an 13 Aibreán 2023, lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2023 L 101, lch. 67), agus Rialachán Cur Chun Feidhme (AE) 2023/806 ón gComhairle an 13 Aibreán 2023 lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2023 L 101, lch. 1), (dá ngairtear ‘gníomhartha Mhárta agus Aibreán 2023’).
(
4
)	Féach Airteagal 2(1), (a) agus (g) de Chinneadh 2014/145/CBES ón gComhairle an 17 Márta 2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2014 L 78, lch. 16), arna leasú le Cinneadh (CBES) 2022/329 ón gComhairle an 25 Feabhra 2022 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2022 L 50, lch. 1). lch. 2014) agus Airteagal 3(1), (a) agus (g) de Rialachán (AE) Uimh. 269/2014 ón gComhairle an 17 Márta 2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO L 6, lch. 2022), arna leasú le Rialachán (AE) 2022/330 ón gComhairle an 25 Feabhra 2022 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 51 L 1, lch. 1).
(
5
)	Airteagal 52(1) den Chairt.
(
6
)	Cinneadh 2014/145 arna leasú agus Rialachán Uimh. 269/2014 arna leasú.
(
7
)	Airteagal 29 CAE agus Airteagal 215 CFAE.
(
8
)	Airteagal 1(6) de Chinneadh 2014/145 arna leasú.
(
9
)	Airteagal 21(2)(b) agus (c) CAE.
(
10
)	Airteagal 1(6) de Chinneadh 2014/145 arna leasú.
(
11
)	Féach breithiúnas an 19 Deireadh Fómhair 2004, Zhu agus Chen (C-200/02, EU:C:2004:639, mír 46).